ོད་པས་བདེ་བ་ཆེན་པོའི་ངང་ལ་འོད་དུ་ཞུ་སྟེ། དེའི་རྗེས་ལ་
ལྷ་མོ་བཞིས་གླུས་བསྐུལ་བ་ནི། དགའ་བྱེད་མས་གསོལ་བ། ཨེ་མ་བཅོམ་ལྡན་ངོ་
མཚར་ཆེ། །སྟོང་པའི་ངང་ལ་ཅི་སྟེ་བཞུགས། །བདག་ནི་ཚངས་སྤྱོད་བྱམས་པ་
སྟེ། །མྱ་ངན་འདས་པ་ཀུན་ལས་སློང༌། །ཕྲེང་བ་མས་གསོལ་བ། ཨེ་མ་བདེ་བ་
ཆེན་པོའི་སྐུ། །ཚིག་ཀུན་གྱིས་ནི་མ་སྤྲོས་པ། །བདག་ནི་རྗེས་ཆགས་སྙིང་རྗེ་
ཆེ། །འགྲོ་བ་ཡང་དག་སྒྲོལ་བར་མཛོད། །གླུ་མཁན་མས་གསོལ་བ། ཨེ་མ་དྲི་མེད་
དག་པའི་སྐུ། །སྟོང་པའི་ངང་ལ་མ་བཞུགས་པར། །རབ་ཏུ་དགའ་བས་བདག་ལ་
རོལ། །འགྲོ་བའི་དོན་ལ་རྗེས་ཆགས་མཛོད། །གར་མས་གསོལ་བ། ཨེ་མ་དོན་
ཀུན་འགྲུབ་མཛད་པ། ། དག་པའི་ཡེ་ཤེས་དྲི་མེད་སྐུ། །བདག་གིས་འགྲོ་ཀུན་གཟུང་
བའི་ཕྱིར། །གཙོ་བོ་ཁྱོད་ནི་ཡང་དག་བཞེངས། །ཞེས་བསྐུལ་མ་ཐག་ཏུ་སྐད་ཅིག་
གིས་ཧཱུཾ་སྦྲེལ་མ་ལས། ཡབ་ཡུམ་བཞེངས་ལ་སྔ་མ་ལྟ་བུའི་སྐུར་གསལ་གདབ་པར་
བྱའོ། །དེ་ནས་དཔྲལ་བར་ཨོཾ། མགྲིན་པར་ཨཱཿ ཐུགས་ཀར་ཧཱུྃ་གིས་བྱིན་གྱིས་
བརླབས་ལ། སྙིང་གའི་ཧཱུཾ་ལས་འོད་འཕྲོས་ཏེ། ཡེ་ཤེས་ཀྱི་དཀྱིལ་འཁོར་ལྷ་དགུ་
-334-

རྗེ་བཙུན་མི་གཡོ་བ་གསང་བ་ཆེན་པོའི་རྟོག་པ་དང་པོའི་རྣམ་འགྲེལ།
སྤྱན་དྲངས་ལ་མཆོད་དེ། ཛཿཧཱུྃ་བཾ་ཧོཿ ས་དགུག་པ་དང༌། གཞུག་པ་དང་བཅིང་
བ་བྱས་ལ། ཡང་སྙིང་ག་ནས་འོད་ཟེར་སྤྲོས་ཏེ། དབང་བསྐུར་བའི་དོན་དུ་དེ་བཞིན་
གཤེགས་པའི་ཚོགས་མདུན་དུ་སྤྱན་དྲང༌། མཆོད་པ་ལྔ་དབུལ། དབང་བསྐུར་བར་
གསོལ་བ་གདབ། དེ་བཞིན་གཤེགས་པ་རྣམས་ཀྱིས་བུམ་པའི་ཆུས་སྤྱི་གཙུག་ནས་
དབང་བསྐུར་ཏེ། ཆུའི་ལྷག་མ་ཡར་ལུད་པ་ལས། གཙོ་བོ་ཡབ་ཡུམ་ལ་མི་བསྐྱོད་
པ། ཕྱི་ནང་གི་ཤར་གྱི་གཉིས་ལ་མི་བསྐྱོད་པ། ལྷོ་ཡི་གཉིས་ལ་རིན་འབྱུང་། ནུབ་
ཀྱི་གཉིས་ལ་འོད་དཔག་མེད། བྱང་གི་གཉིས་ལ་དོན་ཡོད་གྲུབ་པའོ། །མངོན་པར་
རྟོགས་པའོ། །རྫོགས་པའི་ཡན་ལག་མཆོད་བསྟོད་བདུད་རྩི་མྱང་བ་ལས་དང་པོ་
མཆོད་པ་ནི། གཙོ་བོའི་ཐུགས་ཀའི་ཧཱུཾ་ལས་མཆོད་པའི་ལྷ་མོ་དཔག་ཏུ་མེད་པ་སྤྲོས་
ཏེ། དེ་ཡང་གཟུགས་རྡོ་རྗེ་མ་དཔག་ཏུ་མེད་པ་མེ་ལོང་ལ་སོགས་པ་གཟུགས་ཡིད་
དུ་འོང་བ་དུ་མ་འཛིན་པ་དང༌། སྒྲ་རྡོ་རྗེ་མ་སྔོན་མོ་པི་ཝང་ལ་སོགས་པ་སྒྲ་ཡིད་
དུ་འོང་བ་དུ་མ་འཛིན་པ་དང་། དྲི་རྡོ་རྗེ་མ་སེར་མོ་གུར་གུམ་ལ་སོགས་པ་དྲི་ཡིད་
དུ་འོང་བ་དུ་མ་འཛིན་པ་དང་། རོ་རྡོ་རྗེ་མ་དམར་མོ་སྦྲང་རྩི་ལ་སོགས་པ་རོ་ཡིད་
དུ་འོང་བ་དུ་མ་འཛིན་པ་དང་། རེག་བྱ་རྡོ་རྗེ་མ་ལྗང་གུ་ཆོས་འབྱུང་ལ་སོགས་པ་
རེག་བྱ་ཡིད་དུ་འོང་བ་དུ་མ་འཛིན་པ། ལྷ་མོ་རེ་རེའང་དཔག་ཏུ་མེད་པ་སྤྲུལ་
པས། བདག་གི་དཀྱིལ་འཁོར་ལ་མཆོད་ལ། ཨོཾ་སརྦ་ཏ་ཐཱ་ག་ཏ་པཱུ་ཛ་བཛྲ་སྭ་བྷཱ་
ཝ་ཨཱཏྨ་ཀོ྅་ཧཾ། ཞེས་བྱ་བས་བྱིན་གྱིས་བརླབ་བོ། །དེ་ནས་བསྟོད་པ་ནི། ལྷ་མོ་
དེ་དག་གིས། ཀྱེ་ཀྱེ་མཐའ་གཉིས་ཞེས་པ་ལ་སོགས་པས་བསྟོད་ལ། ཨོཾ་སརྦ་ཏ་ཐཱ་
ག་ཏ་སྟུ་ཏིར་སྭ་བྷཱ་ཝ་བཛྲ་ཨཱཏྨ་ཀོ྅་ཧཾ། ཞེས་བྱ་བས་བྱིན་གྱིས་བརླབ་བོ། །བདུད་
རྩི་མྱང་བ་ནི། རྒྱལ་པོའམ་བྲམ་ཟེའི་ཐོད་པར་ཆང་ལ་བདུད་རྩི་སྦྱར་བ་དངོས་སུ་
བཞག་པའམ། མེད་ནའང་བསམས་ལ། ཨོྃ་བཛྲ་རཀྵ་ཧཱུཾ། ཞེས་བྱ་བས་བགེགས་
-335-

ས་སྐྱ་བཀའ་འབུམ། བོ༞ རྗེ་བཙུན་གྲགས་པ་རྒྱལ་མཚན་གྱི་གསུང་རབ གློགས་བམ་བཞི་པ།
དང་མི་གཙང་བ་བསང་། ཨོཾཨོྃ་སྭ་བྷཱ་ཝ་ཤུདྡྷ(༡༨༠)སརྦ་དྷརྨཱསྭ་བྷཱ་ཝ་ཤུདྡྷ྅་ཧཾ། ཞེས་
པས་སྟོང་པ་ཉིད་དུ་བསམ། དེར་ཡཾ་ལས་རླུང་། རཾ་ལས་མེ། ཀཾ་ལས་མི་མགོ་སྐམ་
པོ་གསུམ། དེའི་སྟེང་དུ་ཨཱཿལས་ཐོད་པའི་སྣོད། དེའི་ནང་དུ་ཤར་དུ་གོ་ལས་བ་
ལང་གི་ཤ །ལྷོར་ཀུ་ལས་ཁྱིའི་ཤ །ནུབ་ཏུ་ད་ལས་རྟའི་ཤ །བྱང་དུ་ཧ་ལས་གླང་
པོ་ཆེའི་ཤ །དབུས་སུ་ན་ལས་མིའི་ཤ །ཤར་ལྷོར་བི་ལས་དྲི་ཆེན། ལྷོ་ནུབ་ཏུ་མུ་
ལས་དྲི་ཆུ། ནུབ་བྱང་དུ་ཤུ་ལས་བྱང་ཆུབ་ཀྱི་སེམས། བྱང་ཤར་དུ་ར་ལས་
རཀྟ། དབུས་སུ་མ་ལས་ཡང་ཤ་ཆེན་བསྣན། དེ་དག་གི་སྟེང་གི་ནམ་མཁའ་ལ། ཨོཾ་
མགོ་ཐུར་དུ་བལྟས་པ། དེའི་སྟེང་དུ་ཨཱཿལས་ཟླ་བ། དེའི་སྟེང་དུ་ཧཱུཾ་ལས་རྡོ་རྗེ་དཀར་
པོ་ཧཱུྃ་གིས་མཚན་པ། དེའི་ཧཱུཾ་ལས་འོད་བྱུང་སྟེ་འོག་ཏུ་འཕྲོས་པས་རླུང་བསྐྱོད། མེ་
སྦར་ཐོད་པ་བསྲོས། ཤ་ལྔ་བདུད་རྩི་ལྔ་འོད་དུ་ཞུ། ཨོཾ་ལས་བདུད་རྩིའི་རྒྱུན་
འཛག །མཐར་རྡོ་རྗེ་ཡང་ཐོད་པའི་ནང་དུ་ལྷུང་ནས་ཡེ་ཤེས་ཀྱི་བདུད་རྩི་སྤྱན་དྲངས་
ནས་བསྟིམ་ལ། ཨོཾ་ཨཱཿཧཱུྃ་གིས་བྱིན་གྱིས་བརླབས། ལྷ་དགུའི་དཀྱིལ་འཁོར་ལ་མཆོད་
ཅིང་བདག་གི་ལྕེ་ལ་བདུད་རྩི་མྱངས་ལ། ཨོཾ་སརྦ་ཏ་ཐཱ་ག་ཏ་ཨ་མྲྀ་ཏ་སྭ་ད་བཛྲ་སྭ་
བྷཱ་ཝ་ཨཱཏྨ་ཀོ྅་ཧཾ། ཞེས་བྱིན་གྱིས་བརླབ་བོ། །དེ་ནས་ལྷའི་རྣམ་པ་ལ་སེམས་འཛིན་
ནམ་མན་ངག་གཞན་ནས་འབྱུང་བ་བཞིན་རྫོགས་པའི་རིམ་པ་བསྒོམ་མམ། དངོས་
གྲུབ་བསྒྲུབ་པའི་ཕྱིར་གསང་སྔགས་བཟླས་སོ། །གསང་སྔགས་ཟློས་ན་ཡུམ་གྱི་ཐུགས་
ཀའི་ས་བོན་ལས་སྔགས་ཀྱི་ཕྲེང་བ་བྱུང་ནས། བདག་གི་ཞལ་དུ་ཞུགས་ཏེ་སྐུའི་
དབྱིབས་བརྒྱུད་ནས། བདག་གི་གསང་བའི་གནས་ནས་ཡུམ་གྱི་གསང་བའི་ག
འི་གནས་
སུ་འཇུག་པར་བསམ་ཞིང་འཁོར་བ་ལ་དམིགས་ལ་བཟླས་སོ། །གསང་སྔགས་འདི་
ནི་རྒྱུད་འདི་ན་མེད་ཀྱང་སྤྱིའི་གསང་སྔགས་ཡིན་པས། ཨོཾ་ཙཎྜ་མ་ཧཱ་རོ་ཥ་ཎ་ཧཱུྃ་
ཕཊ། རྩ་བའི་སྔགས་སོ། །ཨོཾ་ཨཱརྱ་ཨ་ཙ་ལ་ཧཱུཾ་ཕཊ། ཅེས་བྱ་བ་ནི་ཡོན་ཏན་གྱི་
-336-

རྗེ་བཙུན་མི་གཡོ་བ་གསང་བ་ཆེན་པོའི་རྟོག་པ་དང་པོའི་རྣམ་འགྲེལ་
སྔགས་ཏེ། འདི་གཉིས་ལ་བསྙེན་པ་སྔོན་དུ་སོང་བས། ཕྲིན་ལས་ཀྱི་སྔགས་ཕུར་བུ་
གདབ་པ་དང་། ལས་ལ་སྦྱར་བའི་གསང་སྔགས་ལ་ཡང་ཅུང་ཟད་བསྙེན་ལ། ལས་
ལ་སྦྱོར་བའི་ཚེ་ནི་བཞི་སྦྲེལ་དུ་བཟླ་བར་བྱའོ། །ཡང་ན་ལས་ལ་སྦྱར་བ་ལས་ཐམས་
ཅད་པའི་སྔགས་ཀྱིས་བསྙེན་སྒྲུབ་ལས་སྦྱོར་ཀུན་འགྲུབ་པ་ཡིན་པས་བསྙེན་པའང་
འདིས་བྱའོ། །ཐུན་མཚམས་སུ་གཏོར་མ་གཏོང་བར་འདོད་ན། ཤ་དང་ཆང་ལ་
སོགས་པ་དང་འབྲེལ་བའི་གཏོར་མ་ཅི་འབྱོར་དུ་བཤམས་ལ། བདུད་རྩི་བྱིན་གྱིས་
བརླབས་པ་བཞིན་གཏོར་མ་བྱིན་གྱིས་བརླབ། སྙིང་གའི་ཧཱུཾ་གི་འོད་ཀྱིས་ཆོས་སྐྱོང་
བ་ཐམས་ཅད་སྤྱན་དྲངས་ལ། ཕྱོགས་མཚམས་གཏམས་པར་བསམ། སྙིང་གའི་ཧཱུཾ་
གི་འོད་ཟེར་གྱིས་ཐམས་ཅད་ཀྱང་ལྷ་དགུར་བྱིན་གྱིས་བརླབ། ཨོཾ་ཨ་ཀཱ་རོ་མུ་ཁཾ་སརྦ་
དྷརྨཱ་ནཱཾ་ཨཱདྱ་ནུཏྤནྣ་ཏྭཱ་ཏ་ཨོཾ་ཨཱཿཧཱུྃ་ཁཱ་ཧི་ཁཱ་ཧི་པྲྀ་ཡཽ་སྭཱ་ཧཱ། ཞེས་པའི་སྔགས་ལན་
གསུམ་ལ་སོགས་པ་བརྗོད་ལ་གཏོར་མ་དབུལ། འདོད་ཡོན་ལྔས་མཆོད། ལྷ་ཆེན་
བརྒྱད་པོ་འཁོར་དང་བཅས། །ཞེས་གཞུང་གཞན་ནས་འབྱུང་བས་ཕྲིན་ལས་
གཞོལ། འདོད་པའི་དོན་ལ་གསོལ་བ་གདབ། བཟོད་པར་གསོལ་ལ་མགྲོན་གཤེགས་
སུ་གསོལ། གཏོར་མ་ས་གཙང་སར་གཏང༌། ཁ་ཟས་ཀྱི་ཚེ་ནི་ཁ་ཟས་བདུད་རྩིར་
བྱིན་གྱིས་བརླབས་ལ། བདག་བཅོམ་ལྡན་འདས་མཆོད་པའི་བསམ་པས་བཟའ་
འོ། །སྤྱོད་ལམ་གྱི་ཚེ་ལྷ་དང་དཀྱིལ་འཁོར་ཐམས་ཅད་བསྡུས་ལ། དཔའ་བོ་གཅིག་
པའི་ང་རྒྱལ་གྱིས། སྣང་བའི་དངོས་པོ་ཐམས་ཅད་ཀྱང་མི་གཡོ་མགོན་(༡༨༡)པོ། སྒྲ་
དྲྭ་གྲག་པ་
་པ་ཐམས་ཅད་སྔགས་སུ་ཤེས་པར་བྱས་ལ། ལོངས་སྤྱད་ཅིང་སྤྱོད་ལམ་
བྱའོ། །ཁྲུས་ཀྱི་ཚེ་ནི་དབང་བསྐུར་བའི་ཆོ་
༴་ག་དང་མཐུན་པར་བྱའོ། ། །སྔོན་དུ་ལྷ་ཉེ་
བར་བསྙེན་པའི་ཆོ་ག་ཐམས་ཅད་བསྟན་ཟིན་ཏོ།།
ཅི་
།།
དེ་ནས་ལྷ་ཉེ་བར་སྒྲུབ་པའི་ཆོ་ག་ནི། སའི་ཆོ་ག་རྒྱས་པའམ་བསྡུས་པ་ལས། སྟ་
-337-

གོན་དུ་གནས་པ་ལ་སའི་ལྷ་མོ་སྟ་གོན་དང༌། ལྷ་སྟ་གོན་དང་། བུམ་པ་སྟ་གོན་ནི་
གསང་བ་སྤྱི་རྒྱུད་དང་མཐུན་པར་བྱས་ལ། གལ་ཏེ་སློབ་མ་དབང་བསྐུར་བ་དང་
འབྲེལ་ན། སློབ་མ་སྟ་གོན་གཞན་བཞིན་དུ་བྱའོ། །དེ་ལ་དཀྱིལ་འཁོར་ཆེན་པོ་ཐིག་
གིས་བྲི་བ་དང་། ཚོན་གྱིས་བྲི་བ་ནི་རྒྱུད་འདི་ཉིད་ན་ཡང་ཅུང་ཟད་ཡོད་ལ། རྒྱས་
པར་ནི་གཞན་བཞིན་ཤེས་པར་བྱའོ། །མཚན་མ་དགོད་པ་རྒྱུད་འདི་ཉིད་ནས་འབྱུང་
བ། དབུས་སུ་རལ་གྲི། ཤར་དུ་རྡོ་རྗེ། ལྷོར་རིན་པོ་ཆེ། ནུབ་ཏུ་པི་ཝང་། བྱང་
དུ་རྡོ་རྗེ་རྩེ་གསུམ་པ། སྒོ་བཞིར་ལྕགས་ཀྱུ། ཞགས་པ། ལྕགས་སྒྲོག །དྲིལ་
བུའོ། །དེ་ནས་མཆོད་པའི་ཡོ་བྱད་གཏོར་མ་དང༌། མཆོད་པ་རྣམས་རྒྱས་པར་
བཤམ། སྲོད་ཀྱི་དུས་སུ་བདག་གི་རྣལ་འབྱོར་རྫོགས་པར་བསྒོམ། དཀྱིལ་འཁོར་
བསྡུས་ལ་དཔའ་བོ་གཅིག་པའི་ང་རྒྱལ་གྱིས་རྡུལ་ཚོན་སྟོང་པ་ཉིད་དུ་བསྒོམ། བདག་
གི་རྣལ་འབྱོར་བཞིན་བསྐྱེད། མཆོད་བསྟོད་བདུད་རྩི་མྱང་བ་རྒྱས་པར་བྱ། གཏོར་
མ་ཆེན་པོ་གཏང༌། གྲུབ་ན་ཚོགས་ཀྱི་འཁོར་ལོ་བདུད་རྩི་བཞིན་བྱིན་གྱིས་བརླབས་
ལ། ལོངས་སྤྱད། ལྷག་མ་གཞུང་གཞན་བཞིན་དང༌། དངོས་གྲུབ་བླང་བའི་
དོན་དུ་གསང་སྔགས་བཟླས། ་ལྟ་བུ་ཉིན་ཞག་རེ་རེ་ལ་ཐུན་གཅིག་ནས་དྲུག་གི་
བར་གང་འགྲུབ་དང་༌། ཞག་བདུན་ནམ་ཟླ་བ་དྲུག་གམ་ལོའི་བར་དུ་གང་འགྲུབ་
དང་། ཐུན་དང་། ཞག་དང༌། ཟླ་བ་དང་བསྟུན་ལ། མཆོད་པ་སྦྱིན་སྲེག་གང་
འགྲུབ་བྱ། ཡུན་རིང་དུ་བྱེད་ཅིང་རྡུལ་ཚོན་རྙིངས་ན་ཡང་དཀྱིལ་འཁོར་གསར་པ་
བྲི་ཞིང་བྱའོ། །དངོས་ཀྱི་དཀྱིལ་འཁོར་རོ། །གཞན་དོན་དུ་དམ་ཚིག་གི་དཀྱིལ་
འཁོར་སློབ་མ་དབང་སྐུར་བར་བྱེད་ན་གཞུང་གཞན་བཞིན་བྱའོ། །སྒྲུབ་པ་བསྟན་
ཟིན་ཏོ།། །།
དེ་ནས་ལས་ལ་སྦྱར་བ་ནི། གསང་སྔགས་ཀྱི་རྒྱལ་པོ་འདིས་ལས་བསམ་གྱིས་མི་
-338-

རྗེ་བཙན་མོ་བགོ་བ་གསང་བ་ཆེན་པོའི་རྟོག་པ་དང་པོའི་རྣམ་ འགྲེ་།
་་ལས་
ཁྱབ་པ་འགྲུབ་ཀྱང་། རྒྱུད་འདི་ནས་དྲུག་འབྱུང་སྟེ། ཆར་དབབ་པ་དང་། གདུག་
པ་ཅན་མནན་པ་དང་། རལ་གྲི་བསྒྲུབ་པ་དང་། རིལ་བུ་བསྒྲུབ་པ་དང༌། སྦྱིན་
སྲེག་བྱ་བ་དང་། ཕུར་བུའི་ལས་བསྒྲུབ་པའོ། །དེ་ལ་དང་པོ་ཆར་དབབ་པ་ནི།
སྟེགས་བུ་ཁྲུ་གང་གྲུ་བཞི་པའི་སྟེང་དུ། དངུལ་གྱི་གཞོང་པ་བཞག །དེའི་ནང་དུ་བག་
ཟན་ལས་བྱས་པའི་པདྨ་འདབ་མ་བརྒྱད་པ་སུམ་བརྩེགས་བྱ། དེའི་སྟེང་དུ་འདབ་
མ་བརྒྱད་དབུས་དང་དགུར་ཀླུ་ཆེན་པོ་བརྒྱད། ཝ་རུ་ཎ་དང་དགུ་བག་ཟན་
བྱ་སྟེ། རོ་སྟོད་མི། སྙིང་གར་ཐལ་མོ་སྦྱར་བ། སྦྲུལ་མགོའི་གདེངས་ཀ་དགུའམ་
བདུན་དང་ལྡན་པ། སྨད་སྦྲུལ་མཇུག་འཁྱིལ་བ་བྱ། ཐམས་ཅད་ལ་གུར་གུམ་གྱིས་
བྱུགས། འོ་མ་དང་རྩི་སྨན་ལས་གཞི་བྱས་པའི་མཆོད་གཏོར་མང་དུ་བཤམ། བདག་
གི་རྣལ་འབྱོར་སྔར་བསྙེན་པ་དང་མཐུན་པ་ལས། བཅོམ་ལྡན་འདས་སྐུ་མདོག་དམར་
པོར་བསྒོམ། མདུན་དུ་ཀླུའི་གཟུགས་རྣམས་སྟོང་པར་བསྒོམ། ཕྱོགས་བཞི་དབུས་
དང་ལྔ་རུ་བཾ། མཚམས་སུ་ཨཾ་ལས་ཀླུ་ཆེན་པོ་བརྒྱད་དམ་ཚིག་པ་བསྐྱེད། དེ་དག་
གི་སྙིང་གར་རང་རང་གི་ས་བོན་བསྒོམས་པ་དང་། བདག་གི་སྙིང་གའི་ཧཱུཾ་ལས་འོད་
འཕྲོས་པས། ཀླུའི་རྒྱལ་པོ་(༡༨༢)རྣམས་བཀུག་ལ་གཟུགས་ལ་བསྟིམ། མཆོད་པ་རྒྱས་
པས་མཆོད། གཏོར་མ་གཏང་། ཤིང་གང་ཡང་རུང་བ་ལ་མེ་སྦར་ལ། ལས་ཐམས་
ཅད་པའི་སྔགས་ཀྱིས་ཙནྡན་གྱི་སྦྱིན་སྲེག་ཕུལ་ལ་གསོལ་བ་བཏབ་ལ་ཆར་དབབ་
བོ། །གལ་ཏེ་མ་ཕེབས་ན་སྤོགས་པའི་ཆོ་ག་རྫའི་གའུ་དཀར་པོ་བྱ། དེར་པྲི་ཡང་ཀུའི་
ཁུ་བས་གཞི་ལ་ལྟེ་བ་ལ་སོགས་ལ་པདྨ་འདབ་མ་བརྒྱད་བྲི། ཀླུ་གནས་པའི་མཚེའུ་ནས་
འཇིམ་པ་བླངས་ལ། ཀླུ་གཟུགས་དགུའམ་གཅིག་བྱས་ལ་དེར་གཞུག །བདག་གི་རྣལ་
འབྱོར་དང་ཀླུ་བསྐྱེད་པ་དང༌། དགུག་པ་ལ་སོགས་པ་སྔ་མ་བཞིན་བྱ། ནམ་མཁའ་
ལྡིང་གི་ཁུ་བ་སྟེ། རྩྭ་ཁུ་བྱུག་གི་ཁུ་བས་གཟུགས་དང་མགོ་བྱུག །ལས་ཐམས་ཅད་
-339-

ས་སྐྱ་བཀའ་འབུམ། པ༽ རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་བཞི་པ།
པའི་:
འི་སྔགས་ཟློས་ཤིང་ཏིལ་མར་གྱི་སྦྱིན་སྲེག་བྱས་ན་ཆར་འབབ་པར་འགྱུར་རོ།།
ལས་གཉིས་པ་མནན་པ་ནི་བསྒྲུབ་བྱའི་རྐང་རྗེས་དང་བག་ཟན་བསྲེས་ལ་གཟུགས་
བྱ། མིང་རུས་བྲིས་པའི་གཟུགས་གཅིག་དེའི་སྙིང་གར་གཞུག །དེ་ལ་དགྲ་བོའི་རྣམ་
པར་ཤེས་པ་དགུག་གཞུག་བྱ། ཁམ་ཕོར་སེར་པོའི་ནང་དུ་གཞུག །གའུའི་ཁ་ཁེབ་ཀྱི་
སྟེང་དུ་རི་རབ་ཟུར་བརྒྱད་པ་བྲིས་ལ། གསང་སྔགས་བཞི་སྦྲེལ་དུ་ཟློས་ཤིང་མཆོད་
རྟེན་ལ་སོགས་པའི་འོག་ཏུ་མནན་ན། དགྲ་བོ་དེ་ཤིན་ཏུ་མྱོས་པའམ་འཆི་བར་འགྱུར་
།།
གསུམ་པ་རལ་གྲི་སྒྲུབ་པ་ནི་ཁབ་ལེན་གྱི་ལྕགས་ལས་རལ་གྲི་ཁྲུ་དོ་པ་བྱ། ཏིལ་
ནམ་མཁའ་ལ་
།།
།།
མར་གྱིས་ངར་ལན་མང་དུ་བཏང༌། ཙནྡན་དཀར་པོས་བྱུགས་པའི་མཎྜལ་གྱི་སྟེང་
དུ་རྩེ་མོ་གྱེན་ལ་བསྟན་ལ་བཞག་གོ། །བདག་གི་རྣལ་འབྱོར་རྫོགས་པ་དང་རལ་གྲི་
བཅོམ་ལྡན་འདས་དཔའ་བོ་གཅིག་པར་བསྒོམ། སྔགས་བཞི་སྦྲེལ་ལམ། ལས་ཐམས་
ཅད་པའི་སྔགས་ཟློས་ཤིང་ཟླ་བ་དྲུག་ཏུ་བསྒྲུབ། སྒྲ